**Az új élet cselekvése a szelídség**

* az Egyház egyedi légköre -

Szeretnék többet tenni az Egyházban, hogyan szolgálhatom az Egyházat? **Ha szeretjük az egyházat, akkor felmerül az emberben ez az igény, hogy hogyan tudnám segíteni a mindennapi életben az egyház növekedését**. Szent Pál Apostol a 2.Korinthusi levélben határozott választ ad, hogy **amikor gyenge vagyok akkor vagyok igazán erős**, ez nem paradoxon, hanem azt mutatja, hogy milyen nagy mély meggyőződéssel ajándékozza az egész életét Isten szolgálatára, mert sokszor érezzük magunkat gyöngének, hogy bármit is megtennénk az egyházban. Amikor keresi a helyét az ember az egyházban, akkor szükséges, hogy meghatározzuk magunkat.

A kereszténység ereje, tevékenysége pont abban nyilvánul meg, ami a világ számára egy gyengeség, impotencia, mert a **keresztények életereje a szelídség.** Az **új élet cselekvése** a szelídség, ez a szelídség Krisztus nélkül megaláztatás. Krisztussal együtt már olyan erővé válik, amely ellent tud állni minden kísértésnek.

**A keresztény szelídség átrendezi az erő és a hatalom vonalait**. A szelídség, a mértékletesség, a tisztaság, a szeretet, a türelem, az éberség ellen nincs fegyver. A szelídség a megroppant nádat nem töri el, hűséges marad egészen a halálig. Így tehát a magunk életén érezzük, hogy a két ország szemben áll egymással, Isten szelíd királysága, és a világ erős, hatalmaskodó királysága.

Ez a **harc nehezedik az egyházra.** A templom, az egyház már két évezrede ellenáll, de mégis voltak olyan pillanatok, amikor ez a küzdelem meggyengítette az Egyházat, mert ha úrrá lesz rajtunk a csüggedés, és a hitnek a gyengesége, akkor az egyház elfelejti az igazi fegyverzetét, és a sürgetettség miatt a gonoszság fegyverzetét ragadja kézbe. Evilági hatalom, erő és félrevezetésen alapul, ezért az első legnagyobb szolgálat az egyházban, hogy nem engedek a világ csábításának, ami meggyengít és belső szenvedést hoz.

Sajnos a történelem nyújtott erre jó pár tanúságos példát. A világ büszkesége egyre inkább bekúszik az egyházba is, az emberi szenvedélyek, önszeretet, ambíció, saját akaratunkhoz ragaszkodás révén. Felkelti bennünk az igényt saját terveink megvalósítására, politikai, nemzeti érdekekkel összefonódva. Persze a kérdést nem szeretném megkerülni, hogyan szolgálhatja az egyházat személyesen, de az alappal nekünk is tisztában kell lenni. És **világos, hogy a szolgálat fő ereje nem a tudásban, és a képességben rejlik, hanem abban a hatalomban, ami Krisztussal jön el, az Evangélium szerinti Élet**. *„26Mert nézzétek csak meghívásotokat, testvérek: nem sok köztetek a bölcs az emberek megítélése szerint, nem sok a hatalmas, nem sok az előkelő; 27hanem azt, ami a világ szerint oktalan, azt választotta ki Isten, hogy megszégyenítse a bölcseket, és ami a világ szerint gyönge, azt választotta ki Isten, hogy megszégyenítse az erőseket. 28Ami a világ szerint alacsonyrendű és megvetett, azt választotta ki Isten: azt, ami semmi, hogy azt, ami valami, megsemmisítse, (lKor1,26-28.)*

Az egyház olyan organikus test, egyetlen anyag, amelyben minden ember személyisége megfelelő munkaerő és képes megteremni azt a gyümölcsöt, amire az emberiségnek szüksége van. Ennek a feje Krisztus, aki azért dolgozott

A mi üdvösségünk összekapcsolódik az Egyház sorsával. Az egyetlen testtel emelkedünk fel, ami az egyház, a mi szolgálatunk abban áll, hogy a mi személyes elkötelezett életünkön keresztül az evangéliumi értékek szelleme áramlik a világba. A mi személyes tulajdonságaink záloga az egyház egészének és egységének.

Ebből az egységből fakad az a kölcsönös megértés, engedelmesség, egycélúság, barátként való közeledés, amely mind Isten dicsőségét hirdeti ebben a világban. A legnagyobb szolgálat az egyházban az, ha hozzá tudok járulni ehhez a teljesen egyedi egyházi légkörhöz, hogy ez kialakulhasson. Ehhez az egyedi légkörhöz, ami az egyház.

Ebben a légkörben a személy úgy érzi magát, hogy az egyház egy olyan világ, ahol a fáradalmait kipihenheti, örömmel töltekezhess fel, és megtapasztalja a Szentlélek frissítő, megújító erejét. Aki belép ide, megtapasztalja, hogy ez az új föld, ami a szelídeké.

De ha ez a **szellemiség hiányzik az Egyházból, mint intézményből, csak bizonyos csoportokban vannak meg (kisebb intézmények) akkor megosztottsághoz, széthúzáshoz, harchoz, önszeretethez vezet**, és ilyen körülmények között az egyháznak nincsen vonzása és ereje.

Azért arra kérdésre, hogy hogyan tudja az egyházat leginkább szolgálni, az a válaszom, hogy **legyen aktív, „engedelmes szolgáló lánya”.** Aktívvá válik, ami azt jelenti, hogy megéli az egyház szabályait, betartja az erkölcsi törvényeket, buzgón részt vesz az istentiszteleteken, otthona az imádságok helyévé lesz, támogatja a szegényeket, megnyitja otthonát a nélkülözőknek, akkor ezzel a **szolgálatával a hit- és az igazság hírnökévé válik, és személyes élete méltán tükrözi az egyháznak a lelkületé**t.